cyanic-selkie/wikianc huggingface dataset:
הפרלמנט הוולשי
סמכויות ותחומי אחריות
בהתאם לצו ממשלת ויילס של 2006, סמכויות הפרלמנט הוולשי גדלו באופן ניכר כחלק ממגמת הדבולוציה בממלכה המאוחדת. לסנד' סמכויות חקיקה בנושאים הבאים:
אזורי בחירה
כאמור, הרכב חברי הפרלמנט כולל 20 חברים המייצגים כל אחד מחמשת האזורים הגאוגרפיים של ויילס, בעוד ש-40 הנוספים מייצגים כל אחד אזור בחירה אחד. אלו הם אזורי הבחירה לפי חלוקה לחמשת האזורים הגאוגרפיים:
סכמת לינאטי ליוליסס
סכמות גילברט ולינאטי ליוליסס הן רשימות שנוצרו  על ידי מחבר יוליסס, הסופר ג'יימס ג'ויס, על מנת לסייע לידידיו קרלו לינאטי וסטיוארט גילברט להבין את המבנה והעלילה בספר. לינאטי אף תרגם את הספר לאיטלקית, וגילברט פרסם את הסכמה שלו ב-1930 בספר נפרד. סכמות אלו משמשות עד ימינו חוקרים בניתוח הספר.
ב-21 בספטמבר 1920 שלח ג'ויס ללינאטי מכתב ובו, בנוסף לרשימות שצירף, כתב בין היתר:
סכמת גילברט ליוליסס נוצרה בשנת 1921, ופורסמה על ידו בשנת 1930. הסכמה של גילברט כוללת תיאור פרטני של כל פרק, ובכלל זה שמו המקביל לאודיסאה (שמות הפרקים לא נכללו בספר המקורי), זמן התרחשות, צבע, סמל, מדע או אמנות קשורים, טכניקת כתיבה, איבר, סמלים ותיאור הסצנה.
סכמת לינאטי מקיפה מעט יותר וכוללת גם דמויות מקבילות מהמיתולוגיה היוונית ומשמעות. בסכמה של לינאטי חסר תיאור מפורט של שלושת הפרקים האחרונים משום שהם היו בשלבי כתיבה ראשוניים באותה עת.
בן סימונס
בנג'מין "בן" סימונס (באנגלית: Benjamin "Ben" Simmons; נולד ב-20 ביולי 1996) הוא כדורסלן אוסטרלי שמשחק בקבוצת ברוקלין נטס מליגת ה-NBA, לאחר שנבחר ראשון בדראפט ה-NBA 2016. גובהו 2.11 מטרים והוא משחק בעמדות הרכז והפאוור פורוורד, כאשר הוא משמש לעיתים קרובות כפוינט פורוורד. שחקן נבחרת אוסטרליה הבוגרת מאז שנת 2013.
נעורים
סימונס נולד בעיר מלבורן וגדל בניוקאסל, אוסטרליה. אביו של סימונס, דייב, היה כדורסלן אמריקאי ששיחק בליגת העל האוסטרלית בין השנים 2001-1989. בשנת 2006, כשהיה בן 10, חזר סימונס עם משפחתו למלבורן, ובגיל 15 קיבל מלגת לימודים ככדורסלן ב"מכון הספורט של אוסטרליה" שבקנברה. באותה שנה זומן להשתתף במשחקיה של נבחרת אוסטרליה באליפות העולם בכדורסל עד גיל 17, ועזר לקבוצתו לזכות במדליית הכסף. לאורך הטורניר העמיד סימונס ממוצעים של 9 נקודות ו-5.4 ריבאונדים למשחק, כולל משחק של 26 נקודות בניצחון קבוצתו על נבחרת צ'כיה.
קריירת מכללות
בסיום לימודיו התיכוניים בחר סימונס ללמוד באוניברסיטת המדינה של לואיזיאנה, היכן שסנדקו שימש עוזר המאמן של קבוצת הכדורסל. בעונת ה שלו באוניברסיטה רשם סימונס ממוצעים של 19.2 נקודות, 11.8 ריבאונדים, 4.8 אסיסטים ו-2.0 חטיפות למשחק, אך קבוצתו לא הצליחה להעפיל לטורניר ה-NCAA. משחק השיא שלו במכללות היה מול אוניברסיטת צפון פלורידה, כשהעמיד שורה סטטיסטית של 43 נקודות, 14 ריבאונדים, 7 אסיסטים, 5 חטיפות ו-3 חסימות בניצחון קבוצתו בתוצאה 108–119. 43 הנקודות שקלע היו המספר הגבוה ביותר לשחקן האוניברסיטה מאז קלע שאקיל אוניל מספר נקודות זהה בשנת 1991. בסיום העונה זכה סימונס בתואר "פרשמן העונה של המחוז הדרום-מזרחי" (SEC Freshman of the Year) ונבחר לחמישיית העונה של ליגת המכללות (Consensus first-team All-American).
קריירה ב-NBA
סימונס נבחר בבחירה הראשונה בדראפט ה-NBA לשנת 2016 על ידי קבוצת פילדלפיה 76'. כחודש לפני פתיחת העונה, ב-30 בספטמבר 2016, נחבל סימונס בכף רגלו הימנית, והתברר שהוא סובל משבר בעצם המסרק החמישית. האומדן הראשוני היה שייעדר מהמגרשים בין שלושה לארבעה חודשים, אך בעקבות קצב ההחלמה האיטי של השבר החמיץ סימונס את כל עונת המשחקים.
בהופעת הבכורה שלו ב-NBA, ב-18 באוקטובר 2017, קלע סימונס 18 נקודות והוריד 10 ריבאונדים בהפסד קבוצתו לוושינגטון ויזארדס. במשחקו הרביעי בלבד בליגה השיג טריפל-דאבל של 21 נקודות, 12 ריבאונדים ו-10 אסיסטים בניצחון מול דטרויט פיסטונס. לאורך העונה הסדירה רשם סימונס ממוצעים של 15.8 נקודות, 8.1 ריבאונדים ו-8.2 אסיסטים למשחק, כולל 12 טריפל דאבלים, ועזר לקבוצתו להשיג את המקום השלישי באזור המזרחי לאחר שסיימה את העונה עם רצף של 16 ניצחונות. בפלייאוף 2018 גברה פילדלפיה על מיאמי היט בתוצאה 4–1, והפסידה בסיבוב השני לבוסטון סלטיקס בתוצאה זהה. בסיום העונה זכה בפרס רוקי העונה, ונבחר פה אחד לחמישיית הרוקיז של העונה.
לאחר פלייאוף 2021 סימונס בוקר רבות על ידי אוהדים, התקשורת ואף על ידי חבריו לקבוצה ומאמן הקבוצה דוק ריברס. הקשר של סימונס עם פילדלפיה נותק והקבוצה החלה לחפש אחר טרייד עבורו במשך חודשים רבים.
במהלך עונת 2021/2022 שבת סימונס ולא שיחק כלל במדי פילדלפיה.
ברוקלין נטס
ב-10 בפברואר 2022 עבר סימונס בטרייד לברוקלין נטס ביחד עם סת' קרי ואנדרה דראמונד בתמורה לג'יימס הארדן ופול מילסאפ.
חיים אישים
בשנים 2018-2019 יצא סימונס עם דוגמנית העל קנדל גנר.
אהרון חיים רוסו
אהרון חיים רוסו (1914 – 29 בנובמבר 2006) היה מהנדס בניין ושמאי מקרקעין ישראלי. פעיל ציבורי בולט בתחום החינוך ושימור מורשת יהדות סלוניקי.
ביוגרפיה
לאחר סיום לימודיו הועסק לתקופה קצרה כמהנדס על ידי הצבא הבריטי. בעת מלחמת העצמאות היה פעיל רוסו בארגון המודיעין של האצ"ל, ובין היתר השתתף בהכנת המודיעין לכיבוש יפו. עוד השתתף, יחד עם אליעזר ליבנה, ביצירת הקשר בין דוד בן-גוריון לבין מנחם בגין, בתקופת המחתרות העבריות בארץ ישראל.
עם תום מלחמת העצמאות והקמת המדינה החל לשרת כקצין מילואים בצה"ל. רוסו הקים משרד אדריכלות פרטי בשותפות עם האדריכל יצחק טולדנו. בתחילת עבודתם המשותפת, נרתמו רוסו וטולדנו להקמת בתי מגורים עבור ניצולי השואה מקרב יהדות סלוניקי שנכחדה כמעט במלואה. בנוסף, תכננו ובנו מבני ציבור דוגמת "בית שאלתיאל", בתי מלון, בתי קולנוע ובתי כנסת, כאשר הידוע שבהם הוא "היכל יהודה" ברחוב בן סרוק בתל אביב. כמו כן אחראים השניים גם על בנייתו של בית האבות "ליאון רקנאטי" בפתח תקווה, בו נמצא המרכז למורשת יהדות שלוניקי ויוון.
רוסו נמנה עם מייסדי הקרן למפעלי תרבות על שם אברהם אלשיך, מורה מבית הספר היהודי בסלוניקי, שהוקמה במטרה לקדם חינוך לציונות ומודעות ציונית בקרב התלמידים מבין העולים החדשים שהגיעו ארצה במסגרת העלייה ההמונית, בעיקר במחצית השנייה של שנות ה-50.
פעילותו לשימור מורשת יהדות שלוניקי ויוון
במוקד פעילותו הציבורית של רוסו עמד נושא שימור מורשת יהדות שלוניקי ויוון, על ידי הנצחת הקהילות שחרבו והעברת המורשת לדורות הבאים. הוא עמד בראש המכון לחקר יהדות שלוניקי, והיה בין היוזמים והמפיקים של הספר "שלוניקי - עיר ואם בישראל", הסוקר בצורה מקיפה את תולדות הקהילה ואורח חיי תושביה. ביוזמתו של רוסו הוקמה באוניברסיטת תל אביב הקתדרה להיסטוריה ותרבות של יהדות שלוניקי ויוון, בה מתקיימת פעילות מחקרית ענפה בתחום.
רוסו היה גם בין יוזמי הקמת אולם ההנצחה לקהילות שלוניקי ויוון במוזיאון השואה שבקיבוץ לוחמי הגטאות. כמו כן סייע בהצלת הארכיבים המקיפים של קהילת שלוניקי אשר נשדדו על ידי הגרמנים בזמן מלחמת העולם השנייה ומצאו דרכם למוסקבה.
בשנת 1998 היה מועמד לפרס ישראל בקטגוריה של מפעל חיים. במכתב ההמלצה לוועדת הפרס כתב עליו נשיא המדינה החמישי יצחק נבון:
רוסו נפטר בשיבה טובה בגיל 92, בתל אביב.
איבאן סנש
איבאן סנש (במקור שלזינגר, בהונגרית: Szenes Iván; בודפשט, 25 באפריל 1924 – בודפשט, 13 בספטמבר 2010) היה סופר יהודי-הונגרי עטור פרס EMeRTon, כותב תמלילי להיטים, דרמטורג, מלחין, זוכה פרס האמן המעוטר. הוא המשיך את המסורת המשפחתית. על פי הסטטיסטיקה ודו"ח Artisjus 2000 (פרס איגוד זכויות היוצרים ההונגרי), הוא הסופר ומחזאי המושמע ביותר בהונגריה; מספר הבכורות של יצירותיו שנרשמו במאגר התיאטרון הוא יותר מ-400. עד שנת 2010 שלושים ושלוש הצגות בכורה נרשמו רק למחזה אחד שלו "אני אוהבת להתחתן".
ביוגרפיה
אביו היה הסופר אנדור סנש (1899–1935) ואמו פירושקה קֶלֶמֶן (1903–1999). בין השנים 1945 לבין 1948 היה עובד מדינה, בין השנים 1948 לבין 1949 היה כתב בעיתון וילאגושאג (Világosság), בין השנים 1949 עד 1950 היה דרמטורג ב"מכון לבידור עממי" בבודפשט, ומשנת 1951 עד 1956 היה דרמטורג בבמה העליזה. מ-1956 עד 1961, הוא היה המנהל האמנותי של מחלקת הוארייטה של הקרקס החאומי ההונגרי להופעות על במות חוץ. בין השנים 1961–1979 היה הדרמטורג של התיאטרונים קישפלודי ואטילה יוז'ף בגיור. משנת 1979 חזר לבודפשט והיה הדרמטורג, עורך הקברט והמנהל של תיאטרון הבמה העליזה.
חודשיים לפני מותו שידרה ה-MTV (הטלוויזיה ההונגרית) את התוכנית "תיאטרון סנש" בשני חלקים. סנש, שהכיר גם את האינטרנט מצוין, כתב להיט ברוח המאה ה-21 בשם Click Me.
קברו נמצא בבית הקברות היהודי ברחוב קוזמה.
משפחתו
אביו אנדור סנש היה סופר, כותב להיטים, בן דודו של אביו היה בלה סנש הסופר והעיתונאי. בת דודו מדרגה שנייה הייתה חנה סנש המשוררת. אשתו מריאן קורנאי הייתה שחקנית שנפטרה בשנת 2004 וקבורה גם היא בבית הקברות היהודי ברחוב קוזמה בבודפשט. בתם אנדראה סנש היא כתבת, לשעבר סגנית נשיא הטלוויזיה ההונגרית, פוליטיקאית.
יצירותיו הבימתיות
מספר הופעות הבכורה של יצירותיו שנרשמו ב"מאגר התיאטרון": 491 (כמחבר, תמלילן, מחזאי, מתרגם, מלחין, במאי).
סרטים
במאי: ויקטור גרטלר, מלחין: יאנוש קרקש. הדמויות הראשיות: קלמן לטאבאר, קמיל פלקי, מיקלוש גאבור (גולדברגר), ז'וז'ה פטרש, אידה טוראי.
במאי: ג'רג' רווס, מלחין: סאבולץ' פנייש. מככבים: פרארי ויולטה, זנטה פרנץ. קולות שירה: אילונה הולוש, אוה ואש, לסלו קזאל, יאנוש ואמושי.
במאי: ג'רג' רווס, מלחין: אנדראש באדיה
במאי: מארטון קלטי, מלחין: סאבולץ' פנייש.
במאי: פריגייס באן, מלחין: סאבולץ' פנייש.
במאי: אטילה דרגאי. מלחין: פטר וולף.
עוגת שוקולד ללא קמח
עוגת שוקולד ללא קמח (באנגלית Flourless chocolate cake) או עוגת מלכת מונטנגרו או טנרינה (מאיטלקית La Torta Tenerina) היא עוגת שוקולד דחוסה, העשויה מקרם שוקולד ללא קמח.
היסטוריה
לעוגת השוקולד הזו מספר גרסאות לגבי מקורה. התיעוד הראשון מגיע מהעיר פרארה באיטליה מ-1900, שם נאפתה למען אלנה, נסיכת מונטנגרו אשתו של ויטוריו אמנואלה השלישי, מלך איטליה.
קיימת עוגה מסורתית נטולת קמח מהאי קפרי (טורטה קפרזה) הכוללת בתוכה קמח שקדים. לעוגה זו יש מספר מיתוסים סביב מוצאה, כולל אופה מקומי אשר שכח להוסיף קמח לבלילה, ושהיא למעשה גרסה מועתקת של עוגת שוקולד אוסטרית.
עדויות נוספות מגיעות מהעם היהודי אם כי לא ניתן לתארך מתי. עוגת שוקולד נטולת קמח היא קינוח נפוץ בחג הפסח כיוון שנהוג לא להשתמש בקמח במהלך החג.
כמו כן העוגה נפוצה לנמנעים מגלוטן- אם זה כתוצאה מדיאטה ללא פחמימות, או הרגישים לגלוטן.
השף ז'אן-ז'ורז' וונגריכטן משתמש בעוגה זו במסעדותיו בשם "עוגת שוקולד שנפלה" או עוגת שוקולד מותך (אם כי לעיתים לעוגה זו השף מוסיף מעט מאוד קמח).
העוגה מכילה ביצים, חמאה, שוקולד מריר, קקאו וסוכר. נהוג לפזר לאחר תום האפייה על העוגה אבקת סוכר או קקאו ולהגיש עם גלידת וניל.
מנו הרצל
מנו הרצל (במקור עמנואל הרצל, ומ-1901 פוסטאפטרי (תאר אצולה כמו Sir), ומ-1912 ברון (בהונגרית: Herczel Manó; סגד, 1 ביולי 1862 – בודפשט, 28 בנובמבר 1918) היה כירורג, פרופסור באוניברסיטה.
ביוגרפיה
מנו הרצל נולד במשפחה יהודית. הוריו היו פילפ יחזקאל הרצל (1823–1908), רופא וננט (ננקה) פולק. אביו שהיה גם כן רופא, השתתף כקצין במהפכת 1848 בהונגריה שנקראת גם מלחמת העצמאות של 1848–1949. עמנואל הרצל סיים את בתי הספר התיכוניים בעיר הולדתו ובנובי סאד. הוא למד רפואה באוניברסיטאות בודפשט (כיום שמה אוניברסיטת אטווש לוראנד), בווינה, בשטרסבורג ובפריז. בבירת צרפת עבד כמתמחה בטראלט וגיו (Trélat and Guyot). בשנת 1884 קיבל את התוארך דוקטור לרפואה. לאחר מכן שהה שנתיים כמתמחה במרפאה הפנימית נוטנאגל בווינה, ואחר כך במשך חמש שנים כמרצה לכירורגיה במרפאת אוניברסיטת היידלברג של פרופסור וינצנץ צ'רני. בשנת 1889 הפך למרצה בכיר לכירורגיה באוניברסיטת היידלברג. בין השנים 1892–1905 עבד כמנתח ראשי בבית החולים סנט אישטוואן בבודפשט. בין השנים 1891–1914 היה גם מנהל המוסד הרפואי הפרטי שלו ובשנים 1914–1918 היה המנתח הראשי של המחלקה הכירורגית בבית החולים כיכר מריה תרזה בבודפשט. מ-1905 גם בית החולים סנט רוקוש היה הרופא הראשי ומנהל המחלקה הכירורגית. בין השנים 1895–1901 היה פרופסור חבר בתחום ניתוחי בטן באוניברסיטת בודפשט ובין השנים 1909–1918 היה פרופסור מן המניין.
מנו הרצל כתב מספר מאמרים בנושא ניתוחי כליות, בטן, מעיים, גרון ונוירולוגיה. עבודתו התאורטית והמעשית בנושא ניתוחי בטן היא משמעותית. הוא היה אחד המומחים הבינלאומיים של ניתוחי בטן מודרניים, וגידל דור של מנתחים של האסכולה שלו. שמו קשור בהכנסת ניתוחי דלקת התוספתן בהונגריה.
מנו הרצל הובא למנוחת עולמים בבית הקברות היהודי ברחוב שלגוטאריאני.
חייו הפרטיים
אשתו הייתה קלרה לאצקו, בתם של קרואי לאצקו, סוחר, ושל יוזפה פופר, איתם התחתן ב-30 באוקטובר 1892 בבודפשט.
Everybody (שיר של טאנל פדאר ודייב בנטון)
Everybody הוא השיר הזוכה באירוויזיון 2001, שבוצע באנגלית על ידי טאנל פדאר, דייב בנטון ו-2XL, שייצגו את אסטוניה. השיר הופיע במקום ה-20 בסדר ההופעה על הבמה, אחרי "Wer Liebe lebt", של גרמניה, שבוצע על ידי מישל. ולפני "Another Summer Night" של מלטה, שבוצע על ידי פבריציו פניליו. בסיום ההצבעה, השיר קיבל 198 נקודות, והגיע למקום הראשון מבין 23 השירים.
אסטוניה הייתה המדינה הראשונה של ברית המועצות לשעבר שזכתה בתחרות, והשנייה והשלישית גם הגיעו אחריה זמן קצר לאחר מכן. טאנל העניק בעבר קולות רקע לשיר של אסטוניה באירוויזיון 2000, Once in a Lifetime, שבוצע על ידי אדה-אינס אטי, חברתו דאז.
טאנל ודייב נתמכו על ידי להקת ליווי של ארבעה – 2XL, שכללה את לורי פיהלאפ, קאידו פולדמה, סרגיי מורגון ואינדרק סום.
אחרי הזכייה בתחרות ב-2001, אירחה אסטוניה את אירוויזיון 2002 בעיר הבירה טאלין, שם בוצע השיר "Runaway", על ידי נציגתה באותה שנה, הזמרת סהלין.
תוכן
מבחינה לירית, השיר הוא פשוט הזמנה למסיבה, כשהצמד שר ש"כל לילה הוא ליל שישי". השיר התפרסם משתי סיבות עיקריות. הראשונה שבהם היא שבנטון הוא המתמודד הוותיק ביותר שזכה בפרס הגדול. השנייה היא שהוא המתמודד השחור הראשון שעשה זאת. מריה-ליס אילוס הקליטה גרסת כיסוי לשיר.
אינפיניטי אסנס
אינפיניטי אסנס (באנגלית: Infiniti Essence) היא מכונית קונספט בתצורת מכונית ספורט קופה המוגדרת כמכונית בעלת הנעה היברידית, אשר הוצגה על ידי חטיבת הרכב אינפיניטי, חטיבה של יצרנית הרכב ניסאן (Nissan Motor Company Ltd) היפנית בשנת 2009.
פירוש שמו של הדגם "Essence" מאנגלית לעברית: "מַהוּת".
חדשנות תוספתית
חדשנות תוספתית או חדשנות אינקרמנטלית (באנגלית: Incremental innovation) היא חדשנות אשר מוסיפה ומשפרת את הקיים, על ידי מציאת פתרונות מתוך הידע שישנו. חדשנות זו מייצרת פתרונות לבעיות על ידי פיתוחים נוספים מעבר למה שכבר הומצא, להבדיל מחדשנות משבשת אשר מחוללת שינוי מהותי ורדיקלי. חדשנות תוספתית תומכת בשוק הקיים בכך שהיא משפרת את הביצועים של המוצרים בשוק, כלומר באמצעותה ניתן לגבש רעיונות ותהליכים כדי להגיע לתוצרים מחודשים.
יש דוגמאות רבות לחדשנות תוספתית, למשל מודלים חדשים של כלי רכב מאותן חברות ייצור. תעשיית הסמארטפונים מאופיינת בחדשנות תוספתית מפני שכל היצרניות מוסיפות ומחדשות ללא הפסקה על מנת לעמוד בתחרות. גם פיתוח כמו פייסבוק, אשר על פניו נראה כפורץ דרך, הוא למעשה דוגמה לחדשנות תוספתית, משום שהיו כבר רשתות חברתיות קיימות (למשל, מקושרים).
חדשנות כאסטרטגיה
ארגונים, מדינות ועסקים החלו לעשות שימוש בחדשנות בכל תחום אפשרי על מנת להוביל בתחרות של הסביבה המשתנה. מוצרים עוברים תהליכי שינוי והשתפרות, כך שהתחרות בשוק היא זו שמכתיבה את קצב השינויים שלהם. שוק תחרותי יותר יוביל לשינויים רבים יותר של המוצרים. מעבר לשוק התחרותי, גם תגובות הלקוחות וטכנולוגיות חדשות יובילו לשינויים ושיפורים. יחד עם החדשנות באה היצירתיות - יכולת מחשבתית אשר מובילה את האדם למחשבה על תוצר מקורי. יצירתיות מקורה בגמישות מחשבתית אשר תוביל לרעיונות חדשים וקידומם של רעיונות קיימים. יצירתיות מהווה בסיס מהותי לקידום החדשנות התוספתית.
חדשנות תוספתית בעולם העסקים
חדשנות תוספתית בעולם העסקים מתייחסת למוצרים חדשניים ומפותחים יותר, כמו עיצובים מיוחדים שנותנים ללקוח יתרונות בעת השימוש במוצר על פני מוצר אחר/ישן יותר. ואף יכניסו רווח כלכלי לעסק, המהווה תפקיד חשוב ביותר מבחינת ההתפתחות של התעשייה על חברה מסוימת. בעולם העסקים, חדשנות תוספתית הפכה הכרחית, זאת על מנת להיות במקום של חדשנות מתמדת. חדשנות זו מדרבנת את העסק לשגשג בשוק וליצור יתרונות תחרותיים. שימוש בחדשנות תוספתית מאפשר סיכויים גבוהים יותר לשגשוג העסק ושמירת נתח השוק שהושג. חדשנות זו בעולם העסקים נובעת פעמים רבות מבפנים, בזמן שעסקים בוחנים את הסביבה שלהם, את התחרות העומדת בפניהם בשוק. הם מסתכלים על הקיים ומחליטים לתקן ולשפר את עצמם.
שינוי תפיסתי בהקשר של חדשנות תוספתית בעולם
מחקר שנעשה באוניברסיטה של טורונטו מצביע על כך שמדינות הנחשבות למדינות של שכר עבודה נמוך, כמו סין והודו, מעורבות בחדשנות תוספתית בכך שהן אחראיות על מציאת פתרון לתקלות בפס ייצור והצעת שיפורים למוצרים. השינוי התפיסתי המוצע הוא מעבר מסחר ישן של מחזור-מוצר, שבו רוב החדשנות מגיעה ממדינות עשירות ורק הייצור נמצא במדינות שכר-נמוך, לסחר אשר מערב חדשנות תוספתית המגיעה ממדינות שכר-נמוך. החדשנות מגיעה ממדינות השכר-נמוך אשר משתמשות במידע ממקור ראשון, היישר מפס הייצור. משום שלכלכלה יש מקום מרכזי בכל הקשור ליצירתיות וחדשנות, חדשנות משגשגת בזמנים כלכליים טובים, כלומר כאשר הכלכלה מספקת לאזרחים חיים עשירים. השגשוג והפריחה אשר התפשטו בקרב מדינות עם כלכלה דינמית הולידו חדשנות פורצת דרך. במדינות בהן הכלכלה נמצאת בשפל, הצמיחה פסקה, הפעילות היצירתית נעלמה כמעט לחלוטין והפחיתה איתה את החדשנות.
סיבות לשינוי התפיסתי
(א) חדשנות תוספתית העצימה ביותר בזמן השלבים הראשונים של ייצור מוצרים חדשים, כאשר יש צורך בתיקון התקלות במוצרים ובתהליכי ייצור אופטימליים. לכן, עקומת הלמידה התלולה ביותר היא בשלבים הראשונים של הייצור. כדי לזהות חדשנות זו, יש לזהות היכן מוצרים חדשים מיוצרים.
(ב) כאשר חדשנות תוספתית מתוכננת ליצירת שיפורים למוצרים ותהליכים, היא לעיתים גם תוביל להמצאת פטנטים. לכן, מעקב אחר פטנטים המפותחים על ידי תושבים במדינות שכר-נמוך עבור תאגידים של מדינות עשירות, מהווה דרך נוספת לאתר חדשנות זו.
להקת שירו
להקת שירו הייתה להקה ישראלית שייצגה את ישראל באירוויזיון 1993 שהתקיים במילסטריט, אירלנד. הם ביצעו את השיר "שירו", וסיימו במקום ה-24 עם סך של 4 נקודות, המקום הכי נמוך אליו הגיעה ישראל בגמר האירוויזיון. הקבוצה כללה את שרה'לה שרון (סולנית), בני נדלר, גיא ברכה, יוליה פרייטור ורחלי חיים.
Time Variance Authority
Time Variance Authority (בראשי תיבות: TVA, ובתרגום חופשי: רשות משתנים בזמן, בראשי תיבות: רמ"ז) הוא ארגון בדיוני הכולל קבוצה של משגיחי זמן, המופיע בחוברות מארוול קומיקס. הארגון הופיע לראשונה בחוברתThor #372 מאוקטובר 1986, ונוצר על ידי וולט סימונסון וסאל בוסימה.
הארגון הופיע בסדרת הטלוויזיה, לוקי, שעלתה לאוויר ב-2021 בדיסני+ כחלק מהיקום הקולנועי של מארוול.
היסטוריה פרסומית
הארגון הופיע לראשונה בחוברת Thor #372 מאוקטובר 1986, ונכתב במקור על מנת לתת כבוד לכותב ועורך מארוול הוותיק, מארק גרונוולד. צוות ה-TVA נכתב כך שכולו יכלול שיבוטים של גרונוולד.
במדיות אחרות
Time Variance Authority מופיע בסדרת הטלוויזיה, לוקי, שעלתה לאוויר ב-2021 בדיסני+ כחלק מהיקום הקולנועי של מארוול. אוון וילסון גילם את "מוביוס מ. מוביוס", ג'ונתן מג'ורס את "ההוא שנשאר", שדיבב גם את הקולות של "שומרי הזמן".
גרסה זו של הארגון נוצרה על ידי "ההוא שנשאר", שביקש לעצור גרסאות מרושעות שלו מיקומים אחרים. בבניית ה-TVA, הוא גייס גרסאות של אנשים שונים מכל הזמנים, מחק את הזיכרונות שלהם, גרם להם להאמין שהם ושה-TVA נוצרו על ידי "שומרי הזמן", ובנה אנדרואידים שישמשו כשומרי הזמן.
אלעד שושן
אלעד שושן (נולד ב-14 באוקטובר 1981) הוא קצין בצה"ל בדרגת אלוף-משנה, המשמש קצין אג"ם של מפקדת העומק. קודם לכן שימש מפקד חטיבת פארן, סגן מפקד חטיבת הצנחנים ומפקד גדוד 101.
ביוגרפיה
שושן נולד וגדל במושב יתד שבמועצה אזורית אשכול. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ו. התגייס לצה"ל בנובמבר 2000, התנדב לצנחנים והתקבל לסיירת צנחנים. לאחר מסלול הכשרה שירת כלוחם בסיירת, והשתתף במבצע מסע בצבעים ובמבצע חומת מגן. עבר קורס מ"כים חי"ר וקורס קציני חי"ר. בסיום הקורס שב לסיירת ומונה למפקד צוות, ולקח חלק בלחימה כנגד הטרור הפלסטיני באינתיפאדה השנייה. לאחר מכן שימש כסגן מפקד סיירת הצנחנים. בשנת 2005 יצא לחופשה לקראת לימודים במכללה לפיקוד טקטי. בעודו בחופשה התבקש על ידי מפקד החטיבה, יוסי בכר, לחזור ולהתמנות למפקד פלוגת מסלול בגדוד 101. לאחר שובו ללימודיו פרצה מלחמת לבנון השנייה, הוא קטע את לימודיו, ושובץ כמפקד חפ"ק חטיבת צנחנים במילואים עד לסיום המלחמה.
בסיום לימודיו מונה למפקד פלוגת הכשרות בגדס"ר צנחנים, והוביל את הפלוגה בין היתר במהלך מבצע עופרת יצוקה. בהמשך שימש כמפקד פלוגת החוד בגדוד 202. לאחר מכן היה קצין אג"ם של גדוד 202. בפברואר 2011 מונה למפקד סיירת צנחנים, ושירת בתפקיד עד אוגוסט 2012. בהמשך שימש כסגן מפקד יחידת מגלן בין השנים 2013–2014, בין היתר במהלך מבצע צוק איתן. לאחר מכן יצא ללימודים בפו"ם.
בשנת 2015 הועלה לדרגת סא"ל ומונה לראש ענף חי"ר במא"ש במל"י, ושימש בתפקיד עד שנת 2016. ביוני 2016 מונה למפקד גדוד 101, תפקיד אותו מילא עד 12 ביולי 2018. לאחר מכן שימש כסגן מפקד חטיבת הצנחנים בין השנים 2018–2020. ב-10 באוגוסט 2020 הועלה לדרגת אל"ם וב-18 באוגוסט מונה למפקד חטיבת פארן, ושירת בתפקיד עד 2 בינואר 2022. בשנת 2022 מונה לקצין אג"ם של מפקדת העומק. ב-3 באוגוסט 2023 הוחלט על מינויו למפקד הבא של חטיבת שועלי מרום.
באחה קליפורניה (פירושונים)
באחה קליפורניה (בספרדית: Baja California) הוא שם שמשמעו "קליפורניה התחתונה".
נרש
נֶרֶשׁ הייתה עיר מפורסמת בבבל בתקופת התלמוד והגאונים, ובה התקיימה בדור החמישי לאמוראים "ישיבת נרש" שהייתה המשך רציף לישיבת סורא. העיר הייתה סמוכה לסורא, באזור העיר אל-חלה (עיראק) של ימינו. קיימים אזכורים רבים בתלמוד המלמדים על העיר, אנשים ומסחרה. אמוראים מפורסמים שפעלו בעיר הם רב פפא, מילידי העיר וראש הישיבה שהתקיימה בה, ורב הונא בריה דרב יהושע.
מיקום וסביבה
העיר הייתה סמוכה לעיר סורא, דרומית-מזרחית לה, במרחק של כ-24 קילומטר, באזור העיר אל-חלה (עיראק) של ימינו. העיר שכנה בתחתית ההר, על שפת הנהר (נהר נרש, שהיה תעלה עמוקה שנמשכה מנהר פרת). את הנהר חצה גשר קורה ללא גדר בצדיו. סביבות העיר היו גדלים קנה, סוף ואגמון, שנתנו תנאי מחיה וסביבה עבור אריות ששוטטו באזור. לעיתים הם היו אף נראים בתוך שטח העיר בלילות. מסיבה זו התיר רב אידי בר אבין לנשות נרש לטבול לנידתן ביום השמיני שאחר שבעה נקיים ולא בלילה שלפניו. אופי העיר היה כפרי, עם שדות פזורים. בעוד שהעיר שכנה על שפת הנהר בתחתית ההר, חלקה התרומם ועלה במעלה ההר. השוק של נרש היה ממוקם על צלע ההר. גם היישוב הסמוך "בי בירי", וכן היישוב הסמוך לו "ורדינא", היו ממוקמים על צלעי הרים, וביניהם עליות ומורדות קשים. רב הונא בריה דרב יהושע טען כי אותן עליות ומורדות שבין בי בירי לנרש התישו אותו והזקינו אותו בטרם עת.
תעשייה ומסחר
בעיר הייתה תעשיית טקסטיל שכללה לבד קשה שהיה עשוי משעטנז, ונקרא על שם העיר ("נמטא גמדא דנרש": לבד קשה של נרש). לבדים אלו מותרים בלבישה, מחמת שקשים הם ואינם מחממים. ייתכן שבתעשיית הטקסטיל שבעיר נכלל גם ייצור בגד זול במיוחד שנקרא "צרדא", והיה עשוי מבד קנבוס. יהודי העיר עסקו גם בחקלאות, ומהם שהחזיקו בשדות רבים. הקרקעות בסביבה היו נוחות לזריעה. בין גידולי השדות בנרש, ידוע על אספסת ששימשה כמזון לבהמות, וכן מטעי תמרים שהפיקו מהם גם שיכר תמרים. בין מגדלי התמרים לשיכר, היה רב פפא שהתעשר מתעשייה זו. לעומת זאת, בשונה מנהרדעא, פומבדיתא ומחוזא הצפוניים, בכל היישובים הדרומיים יותר - כמו סורא ומתא מחסיא, וכן נרש - לא היו כרמים רבים, והיין היה פחות מצוי. מסחר היין שבעיר היה מתוצרת ערים אחרות. בעיר התקיים גם מסחר בדונג דבורים.
תושבי העיר
אוכלוסיית העיר הכילה תושבים גויים ויהודים. מתושביה הגויים מוזכרים בתלמוד מספר שופטי ערכאות: הורמיז, אבודרנא, בר שובתאי, בר קידרא, באטי ונקים אונא. בעיר הייתה גם קבוצה של גויים משבט ערבי, ה"טייעי". על אחד מהם ידוע שהיה רופא, ואחד נוסף מוזכר בתלמוד בשמו: אגרדמיס, שייתכן שהיה חלפן כספים. בעיר הייתה גם קבוצה של ארמים, וכן קבוצה של שומרונים.
יהודי העיר
היישוב היהודי בנרש היה קיים כבר בראשית ימי האמוראים, בתקופתו של רב ותלמידיו. יהודי העיר היו כפופים להנהגת סורא הסמוכה.
רב פפא אמר על בני עירו נרש שכולם בה רשעים, מגדול ועד קטן, וראויים הם לנידוי. רב גידל מסר בשם רב כי בני העיר הם גנבים, והתבטא כי אם, כלומר: בדוק אם לא נגנבה אחת מהשיניים בתוך כדי הנשיקה. אנשי העיר היו ירודים מבחינה מוסרית, רעים ועושקי דלים, והיו רגילים להלוות לעניי העיר בריבית קצוצה, וזאת בשונה מאנשי סורא הסמוכה שנהגו כלפי העניים בעין יפה יותר ונתנו להם למשכן את שדותיהם באופן שמקל על הפירעון ("משכנתא דסורא").
בין תושבי העיר המפורסמים שהוזכרו בתלמוד ובספרי הגאונים:
אישים נוספים שגרו בעיר: סבל בשם בר אדא; ספסר שוורים בשם פפא, שכונה "פפא תוראה"; גידול בר רעילאי; רופא בשם רבין, שריפא את בתו של רב אשי; אילעא וטוביה, שניים המוזכרים כעדים על הלוואה; זיגוד, שהעיד על טוביה שחטא באיסור עריות, אך מכיוון שהעיד לבדו - דבר שאסור על פי הלכה - הלקה אותו רב פפא. זיגוד תמה על כך, ושאל את רב פפא "טוביה חטא, וזיגוד ?!", דבר שהפך לפתגם תלמודי. בימי רב פפא ורב הונא בריה דרב יהושע התגוררה בעיר אישה זקנה שראתה בצעירותה את רב נחמן (בן הדור השני והשלישי לאמוראים), והאריכה ימים עד לימיהם (הדור החמישי לאמוראים).
גבעת אסף
גבעת אסף הוא מאחז בהרי בנימין, כ-4 קילומטרים דרומית-מזרחית לבית אל. היישוב שוכן על גבעה בגובה של 880 מטר מעל פני הים, החולשת על "צומת הטי" בכביש 60.
הקמה והתפתחות
גבעת אסף הוקמה על ידי אברכים ופעילים מישיבת מרכז הרב, בשליחות ראש הישיבה הרב אברהם אלקנה שפירא. הגבעה הוקמה באייר תשס"א (מאי 2001) בעקבות הרצחו בצומת של אסף הרשקוביץ, תושב עפרה, שלושה חודשים לאחר רצח אביו. תחילה הוקם במקום אוהל מחאה בידי "ועד פעולה" מבית אל בראשות גדעון ליכטרמן. לאחר מכן התיישבו בה ארבע משפחות במכולות, כשאוטובוס ישן שהוצב בה משמש כמטבח. משרד הבינוי והשיכון בנה בה תשתיות בסכום של 600,000 ₪. היישוב הגיש בקשה לתוכנית מפורטת למוסד חינוכי.
תנועת אמנה רכשה את אדמות המאחז מ"הקרן שליד מדרשת ישראל" שניהלה את המגעים לרכישת הקרקעות מהבעלים הפלסטיניים, והגישה בקשה לקמ"ט (קצין מטה) רישום המקרקעין לרישום זכויותיה בהן, אך הקמ"ט חשש כי המסמכים שהגישה הקרן מזויפים, ולא אישר את מעמדה של הקרן בהם. ב-3.6.2004 הוצא צו להפסקת עבודות ולהריסה. בנוסף, הוציא אלוף פיקוד המרכז ב-9.5.2004 צו המכריז על גבעת אסף ומאחזים נוספים שטח מתוחם, כצעד לקראת פינויים. בעקבות הצו הועברו המכולות מחוץ לשטח המתוחם והוצבו על חלק אחר של המקרקעין, אשר גם לגביו חל צו ההריסה. מועד קיומו של צו התיחום נדחה מעת לעת, עד שהמדינה עדכנה, נכון ליום 14.5.2013, כי בתחום המאחז אושרו חמש בקשות להיתרי עסקה בחלקים בלתי מסוימים בשלוש חלקות שונות. המבנים המצויים בחלקות שנרכשו מהווים כ-75% ממבני המאחז, ושיעור הרכישה בשלוש החלקות הוא 100%, 90% ו-60%. כמו כן הודיעה המדינה כי היא בוחנת את האפשרות להכשיר את המקום.
ב-10 במרץ 2014 נהרג מחבל סמוך ליישוב, בעת שיידה בקבוקי תבערה על כביש 60.
ב-13 בדצמבר 2018 בוצע בצומת הכניסה למאחז פיגוע ירי שבו מחבל פלסטיני שירד מרכב הרג שני חיילי צה"ל, פצע קשה חייל נוסף וצעירה ונמלט.
בחודש מאי 2014 פירקו התושבים 5 מבנים שהוצבו על קרקע המוגדרת "קרקע פלסטינית פרטית", במסגרת הסכם עם המדינה.
אוכלוסייה ושירותים
בינואר 2012 נחנך ביישוב פארק משחקים "קוממיות", במימון "קרן שילה" והמועצה המקומית בית אל.
אחד ממקימי היישוב הוא הרב גיורא ברנר מישיבת מרכז הרב, ששימש כראש בית המדרש בגבעת אסף עד לעזיבתו את היישוב לצורך הקמת ישיבה. הרב ינון קליין, בוגר ישיבת מרכז הרב, החליף אותו בראשות בית המדרש ולאחר מכן התמנה כרב היישוב.
רוברט פרדריק
רוברט טראיון פרדריק (באנגלית: Robert Tryon Frederick; 14 במרץ 1907 - 29 בנובמבר 1970) היה גנרל אמריקאי שהתפרסם בתפקידו כמפקד כוח השירות המיוחד ה-1 במלחמת העולם השנייה
שירותו הצבאי
פרדריק נולד וגדל בסן פרנסיסקו, קליפורניה. הוא החל את דרכו בצבא ארצות הברית עם הרשמו למכללה הצבאית באקדמיה הצבאית וסט פוינט. בשנת 1928 סיים את לימודיו, הוסמך כקצין והתגייס לצבא. פרדריק עבר הכשרה כלוחם וקורס קציני תותחנים. עם פרוץ מלחמת העולם השנייה שירת כקצין מטה בפנטגון. בשנת 1942 הוטל עליו להקים את כוח השירות המיוחד ה-1 (ה-FSSF), יחידת קומנדו בסדר גודל חטיבתי שהורכבה ממגויסים אמריקנים וקנדים.
היחידה יועדה במקור לפעילות בנורווגיה אולם לאחר שהסתיימו אימוני היחידה היא פעלה כחלק מן הארמייה החמישית במערכה על איטליה. תחת פיקודו ביצעה היחידה מספר משימות מיוחדות ובהן תפיסת נקודות שליטה ומעברים חיוניים. בדצמבר 1943 פיקד פרדריק על היחידה בקרב על הר לה-דיפאנסה, שכיבושו נדרש כדי לאפשר את התקדמותה של דיוויזיית החי"ר ה-36. פרדריק ואנשיו כבשו את ההר, משימה שנחשבה לבלתי אפשרית, אולם ספגו שיעור אבדות גבוה. לאחר מכן סופחו לדיוויזיית הרגלים ה-36 ולחמו בשורותיה כשהם סופגים שיעור אבדות חמור עוד יותר. פרדריק הצטיין בלחימה עד כדי כך שוינסטון צ'רצ'יל הכריז כי הוא הגנרל הלוחם הגדול בכל הזמנים והכוח בפיקודו זכה לכינוי "בריגדת השטן" (Devil's Brigade). לאחר מכן פיקד פרדריק על הכוח בנחיתה באנציו. הכוח בפיקודו היה הראשון שהגיע לרומא. על האופן שבו פיקד על כוח השירות המיוחד ה-1 בקרבות באיטליה עוטר פרדריק פעמיים בצלב השירות המצוין.
בתפקידו הבא, והוא כבר מייג'ור גנרל פיקד פרדריק על כוח המשימה המוטס ה-1 אשר כלל את רגימנט החי"ר המוצנח ה-509, וצוות הקרב החטיבתי המוצנח ה-517, חטיבת הצנחנים העצמאית הבריטית ה-2, גדוד הרגלים מוטסי הדאונים ה-550 וגדוד הצנחנים ה-551. ב-15 באוגוסט 1944, במסגרת מבצע דרגון, הוטל על הכוח בפיקוד פרדריק לצנוח בקרבת ניס וסן טרופה. הצניחה, כמו גם הנחתת הדאונים, עברה בהצלחה וכוחותיו של פרדריק נתקלו בתחילה בהתנגדות קלה בלבד. לאחר שני ימי לחימה שבו כוחותיו של פרדריק כאלפיים גרמנים. הכוח פורק בנובמבר אותה שנה ופרדריק מונה לפקד על הדיוויזיה ה-45 ופיקד עליה במהלך הקרב על גרמניה. לאחר המלחמה פיקד על הדיוויזיה ה-4 ועל הדיוויזיה ה-6. בשנת 1952 פרש לגמלאות.
השחקן ויליאם הולדן גילם את דמותו בסרט "בריגדת השטן" משנת 1968.
AppleScript
AppleScript (אַפֶּלְ-סְקְרִיפְּט) היא שפת תכנות תסריטית, אשר פותחה על ידי חברת אפל ושוחררה לראשונה בשנת 1993. AppleScript מסייעת באוטומציה של אפליקציות ובייחוד בתקשורת ביניהן באמצעות אירועים (Events) במערכת ההפעלה MacOS (החל מגרסה 7), ומצורפת באופן אוטומוטי למערכת ההפעלה כחלק מחבילה של כלים לאוטומציה. השם "AppleScript" עלול להתייחס גם לסקריפט אשר נכתב בשפה ולסביבת Open Scripting Architecture במערכת ההפעלה MacOS (בקיצור: OSA) עליה השפה מבוססת. לשפה טיפוסיות דינמית וחלשה, והתחביר שלה דומה לכתיבת משפטים באנגלית. לפיכך נוטים לשייך אותה לפרדיגמת התכנות Natural Language Programming (כתיבת קוד אשר מזכיר שפה טבעית של בני אדם).
סקירת השפה
AppleScript היא שפת סקריפטים אשר פותחה על ידי אפל על מנת לבצע תקשורת בין אפליקציות (Inter Process Communication, IPC ) באמצעות Apple Events - מכניזם תקשורת בין תהליכים אשר מטפל באירועים. Apple Events תוכנן על מנת להחליף מידע ולשלוט באפליקציות אחרות על מנת להפוך משימות רפטטיביות (אשר חוזרות על עצמן) לאוטומטיות. ל-AppleScript יש יכולות עיבוד משלה, מעבר לשליחה וקבלה של אירועים בין אפליקציות.
היסטוריה
בשנות ה-80 המאוחרות, אפל שקלה להשתמש בשפת התכנות התסריטית HyperTalk של HyperCard - תוכנה וערכת פיתוח למחשבי מקינטוש, בתור השפה הסטנדרטית לEnd-User Development (תכנות על ידי אנשים שאינם מפתחי תוכנה מקצועיים) ברחבי החברה ובמערכת ההפעלה מקינטוש, וכן בשביל תקשורת בין תהליכים (Interprocess Communication) בין מכשירים מתוצרת אפל לבין מכשירים שאינם מתוצרת אפל. מפתחי התוכנה באפל שמו לב כי ניתן לתכנן שפת תכנות תסריטית דומה ל-HyperTalk, אשר תומכת יותר בתכנות מונחה עצמים. אפל החלה בפיתוח של שפה זו (לימים AppleScript).
AppleScript שוחחרה לראשונה באוקטובר, 1993 כחלק מגרסה System 7.1.1 של מערכת ההפעלה MacOS מבית אפל. QuarkXPress (בגרסה 3.2) הייתה מהתוכנות הראשונות אשר תמכו ב-AppleScript.
לאחר אי ודאות מסוימת לעתידה של AppleScript במחשבי הדורות הבאים של אפל, שחרור גרסה MacOS X ב-2002, שאליו נלווה ממשק תכנות היישומים Cocoa הגדיל את היעילות ואת הגמישות של AppleScript.
כתיבת הערות
הערות של שורה אחת:
על מנת לסמן הערה של שורה אחת ב-AppleScript, יש לכתוב את ההערה לאחר שני מקפים, כפי שמודגם בשורה הראשונה בדוגמה לעיל. בנוסף, בגרסת Mac OS X Leopard של מערכת ההפעלה MacOS ניתן לכתוב את ההערה לאחר סולמית, בדומה לשפת התכנות פייתון. הערות של מספר שורות:
הערות של מספר שורות יכתבו בין התווים הפותחים  לתווים הסוגרים. תוכנית "Hello World" :
ב-AppleScript ניתן לכתוב את תוכנית בסיסית זו במספר דרכים, מפני שניתן להציב את הטקסט על מספר ממשקים שונים, כגון דיאלוגים (Dialogs) - בהם מחכים בדרך כלל לקלט של המשתמש, התראות (Alerts), שמטרתן להודיע למשתמש דבר מסוים, ורשימה של אופציות (Lists Of Choices). ניתן גם לבצע הודעה קולית למשתמש באמצעות הפקודה.
עקרונות בסיסיים
AppleScript תוכננה על מנת להיות שפת תכנות תסריטית בעלת תחביר דמוי שפה טבעי ת, להציע למשתמשים מכניזם אשר שולט בפעולותיהן של אפליקציות וכן לגשת ולשנות מידע ומסמכים. AppleScript משתמשת ב- Apple Events - מכניזם שבאמצעותו תהליכים חולקים מידע ביניהם (Interprocess Communication) אשר זמין החל מגרסה System 7 של מערכת ההפעלה MacOS של אפל. Apple Event מאפשרים לסקריפט לעבוד בו זמנית עם מספר אפליקציות ולהעביר מידע ביניהן ללא התערבות אנושית. לדוגמה, סקריפט ב-AppleScript שמטרתו ליצור גלריה באתר יבצע את השלבים הבאים:
הרצת סקריפט אשר מבצע תהליכים אלו יכולה לחסוך מאות או אלפי תהליכים שהמתכנת היה נדרש לבצע ידנית. ישנם סקריפטים מסובכים וגדולים בהם רק ריצה אחת נדרשת ואילו סקריפטים אחרים משומשים פעמים רבות.
עורכי סקריפטים
עורכי סקריפטים מספקים סביבת פיתוח מאוחדת עבור סקריפטים ב-AppleScript, ומספקים כלים רבים להדרה, ריצה, דיבוג, סיווג טקסט באמצעות צבעים שונים (Syntax Highlighting, ) וכו׳.
ג'אפט טנגנגה
ג'אפט מנזאמבי טנגנגה (באנגלית: Japhet Tanganga; נולד ב-31 במרץ 1999 בלונדון שבאנגליה) הוא כדורגלן אנגלי המשחק בעמדת הבלם בקבוצת טוטנהאם הוטספר מהפרמייר ליג.
קריירת מועדונים
טנגנגה גדל במחלקת הנוער של טוטנהאם הוטספר מהפרמייר ליג. ב-11 בינואר 2020 ערך את הופעת הבכורה שלו בקבוצה הבוגרת של המועדון, בהפסד 1-0 לליברפול במסגרת המחזור ה-22 בליגה לעונת 2019/2020. ב-10 במרץ ערך טנגנגה את הופעת הבכורה שלו בליגת האלופות, בהפסד 3-0 לר.ב. לייפציג במסגרת שלב שמינית הגמר לעונת 2019/2020. בשתי עונותיו הראשונות בקבוצה הבוגרת של המועדון ערך טנגנגה 12 הופעות ליגה.
קריירה בינלאומית
טנגנגה היה חלק מסגל נבחרת אנגליה עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר.
עומר (חקלאות)
עומר (אפשר גם לקרוא בשם: עמר) הוא קבוצת שיבולים המאוגדות יחדיו, אלומה.
מקורות המילה
מקור השם מספר דברים - "כי תקצר קצירך בשדך ושכחת עמר בשדה - לא תשוב לקחתו, לגר ליתום ולאלמנה יהיה".
פסוק נוסף בו מוזכרת המילה עומר בהקשר זה הוא מספר ויקרא - "והבאתם את עמר ראשית קצירכם אל הכהן. והניף את העמר לפני ה' לרצנכם... וספרתם לכם ממחרת השבת מיום הביאכם את עמר התנופה, שבע שבתות תמימת תהיינה". בהקשר זה יש המפרשים את השימוש במילה עמר כמידה - עשירית האיפה גרגירי שעורה, ויש המפרשים כשיבולים.
ערמה של עומרים או אלומות נקראת גדיש.
שימושים במילה
בנוסף למובן המילה הלקוח מתחום בחקלאות (צרור שיבולים), למילה עמר ישנם 3 מובנים נוספים:
וילם סנדברג
ביוגרפיה
סנדברג נולד באמרספורט שבהולנד בשנת 1897.
בצעירותו הושפע מן הספיריטואליות של תנועת ה"מזדזנן" (Mazdaznan). לאחר לימודי האמנות שימש כשוליה של צייר בהרילברג (Herrliberg) שבשווייץ.
בשנת 1927 ביקר בווינה, שם הושפע מרעיונותיו הפילוסופיים של אוטו נוירת. לאחר מכן ביקר בבית הספר של תנועת הבאוהאוס בדרזדן ופגש את הפסל היהודי-רוסי נחום גאבו.
לאחר שובו לאמסטרדם התמחה כמעצב טיפוגרפי ויישם את שיטת "כתב התמונות" (Isotype) של נוירת. בשנת 1932 הצטרף לאגודה ההולנדית לאמנות ואומנות (VANK), והיה שותף לוועדת התערוכות של מוזיאון סטדלייק.
בין השנים 1937–1941 שימש סנדברג כאוצר המוזיאון לאמנות מודרנית.
פעילותו בתקופת השואה
בשנות מלחמת העולם השנייה היה ממארגני תנועת ההתנגדות לנאצים של אמנים הולנדיים. כאמן עיצב תעודות זהות מזויפות עבור הולנדים שיועדו להישלח למחנות עבודה.
בעת שילוח יהודי הולנד להשמדה, החל מתחילת 1942, היה סנדברג פעיל במבצע לפיצוץ ולשרפת מטה השלטון הגרמני בו אוחסנו רישומי ארכיון בהם אוזכרו פרטי יהודים שהגסטפו השתמשו בהם כדי לחשוף יהודים שהשתמשו בתעודות מזויפות.
חומרי הנפץ לשם הפעולה אוחסנו זמן מה בביתו. בגלל מעורבותו בפעולת החבלה הנ"ל הגסטפו הוציא ב-1943 פרס כספי על ראשו והוא ירד למסתור תוך שימוש בזהות סבו שלו. אשתו ובנו, לעומת זאת, נתפסו ונאסרו למספר חודשים.
לאחר המלחמה
לאחר מלחמת העולם השנייה התמנה סנדברג כמנהל המוזיאון, תפקיד אותו מילא עד שנת 1963.
במסגרת תפקידו ביקר סנדברג בשנת 1954 בישראל, שם נחשף לאמנות הישראלית.
במסגרת הביקור רכש עבור אוסף המוזיאון שמונה עבודות של הצייר יוסף זריצקי.
בנוסף, הביקור הוביל להצגת תערוכות יחיד של זריצקי ושל מרדכי ארדון וכן לתערוכה קבוצתית של אמנות ישראלית.
לאחר פרישתו מן המוזיאון שימש כיועץ של מרכז ז'ורז' פומפידו בפריז ושל מוזיאון ישראל בירושלים.
מוזיאון ישראל כיבד אותו בחלוקת פרס על שמו, שהוענק לראשונה בשנת 1968 לזריצקי.
על פועלו למען הצלת יהודי הולנד תוך סיכון חייו זכה סנדברג בתואר חסיד אומות העולם ב-26 בנובמבר 1968.
ריוסוקה אירייה
ביוגרפיה
אירייה נולד באוסקה שביפן והחל את קריירת השחייה שלו כאשר היה תלמיד בחטיבת הביניים. בהמשך זכה מספר פעמים באליפות הלאומית לתיכונים תוך שהוא שבר את השיא הלאומי לתיכונים במשחים ל-100 ול-200 מטר גב.
2009
בשנת 2009 שבר אירייה את שיא העולם במשחה ל-200 מטר גב לאחר שקבע תוצאה של 1:52.86 דקות, ושיפר את השיא הקודם של ריאן לוכטה שעמד על 1:53.94 דקות. אך השיא לא אושר על ידי FINA, משום שהחליפה בה השתמש לא הייתה תקנית.
באליפות העולם שנערכה ברומא אותה שנה זכה אירייה במדליית כסף במשחה ל-200 מטר גב.
2011
באליפות העולם שנערכה בשאנגחאי ב-2011 הוא זכה במדליית כסף במשחה ל-200 מטר גב ובמדליית ארד במשחה ל-100 מטר גב.
2012
באולימפיאדת לונדון (2012) הוא זכה בשלוש מדליות, 2 כסף ו-1 ארד. מדליות כסף, במשחה ל-200 מטר גב ובמשחה שליחים 4X100 מטר מעורב ומדליית ארד במשחה ל-100 מטר גב זכה.
2013
באליפות העולם שנערכה בברצלונה שבספרד בשנת 2013 זכה אירייה במדליית ארד במשחה שליחים 4x100 מטר מעורב ביחד עם קוסוקה קיטאג'ימה, טקורו פוג'י שינרי שיורה בתוצאה של 3:32.26 דקות, אחרי צרפת (3:31.51 דקות) ואוסטרליה (3:31.64 דקות). נוסף לכך, הוא סיים פעמיים במקום רביעי, במשחה ל-100 מטר גב בתוצאה של 53.29 שניות ובמשחה ל-200 מטר גב בתוצאה של 1:55.07 דקות.
דוד שמחון
הרב דוד שמחון הוא רב שכונת קריית היובל בירושלים ומנהל התיכון בישיבת ירושלים לצעירים. לשעבר יו"ר הדירקטוריון בחברת פרזות. כיהן בעבר כרב שירותי הכבאות וההצלה וכחבר מועצת עיריית ירושלים.
ביוגרפיה
שירת בצבא בחיל השריון, במהלך שירותו יצא לחופשת לימודים בישיבת מרכז הרב והוסמך לרבנות. במילואים שירת כמפקד גדוד שריון בדרגת סגן-אלוף. בראשית שנות השמונים הקים גרעין תורני בשכונת קריית יובל, בעצת רבו הרב אברהם אלקנה כהנא שפירא, ולאחר מספר שנים נתמנה לרב השכונה, תפקיד בו הוא מכהן עד היום.
שימש במשך שנים כר"מ בישיבת ירושלים לצעירים, וכיום מנהל את התיכון בישיבה. כיהן כחבר מועצת עיריית ירושלים מטעם המפד"ל, והיה מחזיק תיק החירום בעיר, הממונה גם על שירותי הכבאות וההצלה העירוניים. במסגרת תפקיד זה, נחשף לצורך בתקן רב לשירותי הכיבוי, ופעל לתיקנונו. משנוצר תקן זה, אייש אותו בהתנדבות.
במשך למעלה מעשור (עד שנת 2015) כיהן כיו"ר דירקטוריון בפרזות, חברה ממשלתית ישראלית שעיסוקה העיקרי הוא אכלוס וניהול יחידות דיור ציבורי וניהול בתי דיור מוגן בירושלים.
הקרב הראשון על נמל התעופה הבין-לאומי של דונצק
הקרב הראשון על נמל התעופה הבין-לאומי של דונצק היה עימות צבאי בין כוחות הרפובליקה העממית של דונצק לכוחות ממשלת אוקראינה שהתרחש בנמל התעופה הבינלאומי של דונצק בין 26 ל-27 במאי 2014, כחלק מהמלחמה בדונבאס שהחלה לאחר המהפכה האוקראינית ב-2014. הקרב השני על הנמל פרץ ב-28 בספטמבר 2014.
רקע כללי
ממשלת אוקראינה החלה במבצע "אנטי-טרוריסטי" נגד המורדים הפרו-רוסים במחוז דונצק בתחילת אפריל 2014. מפגינים ומורדים פרו-רוסים המזוהים עם הרפובליקה העממית של דונצק כבשו מבני ממשלה, ערים ושטחים רבים באזור. בעיר דונצק עצמה, בנייני ממשלה רבים היו תחת שליטה בדלנית. נמל התעופה הבינלאומי של דונצק נותר מחוץ לאזור בשליטת המורדים.
מהלך הקרב
במהלך הבוקר של 26 במאי 2014, לוחמים פרו-רוסים כבשו את אזור הטרמינל של נמל התעופה הבינלאומי של דונצק, ודרשו את נסיגת כוחות הממשלה מהאזור. הם גם חסמו את הכביש בדרך לשדה התעופה. זמן קצר לאחר מכן הציב המשמר הלאומי של אוקראינה אולטימטום למורדים, לפיו שעל המורדים להיכנע לאלתר. האולטימטום נדחה, מה שגרם לצנחנים להסתער על שדה התעופה, במתקפה מלווה בתקיפות אוויריות נגד עמדות המורדים. מסוקי תקיפה שימשו גם כדי למקד תותחים נגד מטוסים של המורדים. משאיות עם תגבורת של כוחות הרפובליקה העממית של דונצק נראו באזור נמל התעופה. עם רדת הערב, סילקו כוחות הממשלה את לוחמי הרפובליקה מחוץ לנמל התעופה. לאחר מכן הם פתחו במתקפת נגד שנהדפה על ידי כוחות הממשלה. במהלך הלילה בוצעו מתקפות ירי ספורדיים, מה שהוביל לתהיות אם נמל התעופה אכן היה תחת שליטת הכוחות האוקראינים.
למחרת, גם מנהיגים אוקראינים וגם מנהיגי המורדים אישרו כי שדה התעופה היה תחת שליטה מלאה של הכוחות האוקראינים, אך עד שעות הבוקר המאוחרות, עדיין ניתן היה לשמוע ירי מקלעים באחד הכבישים הראשיים המובילים לנמל התעופה. המורדים בנו בריקדות על הכביש לשדה התעופה. ראש עיריית דונצק, אולכסנדר לוקיאנצ'נקו, הפציר בכל התושבים להישאר בבתיהם. במהלך הלחימה, בניין קבוצת ליגת ההוקי של דונבאס, נכבשה על ידי המורדים, שבזזו את הבניין, השמידו ציוד מעקב והציתו אותו.
המשך העימותים לאחר הקרב
בימים שלאחר הקרב, גבר הכעס כלפי ממשלת אוקראינה בקרב חלק מהתושבים המקומיים. לדברי אחד התושבים, אזרחים רבים שקלו להצטרף למרד אם הפעולות הצבאיות הממשלתיות יימשכו. גם קרבות ספורדיים נמשכו, כאשר לפחות מורד אחד נהרג בקרב אש ב-29 במאי. שישה מורדים נוספים מתו ב-31 במאי, לאחר שניסו לחלץ את גופות חבריהם במקום הקרב בנמל התעופה.
מעורבות צ'צ'נית בלחימה
כלי תקשורת שונים טענו כי לוחמיו של רמזן קדירוב, נשיא רפובליקת צ'צ'ניה נשלחו לדונצק כדי להילחם לצד המורדים. אף על פי שקדירוב הכחיש ששלח את לוחמיו לדונצק, לוחם צ'צ'ני אחד טען שקדירוב נתן ללוחמיו פקודה להילחם באוקראינה.
נבחרת ישראל בהוקי גלגיליות
נבחרת ישראל בהוקי גלגיליות מייצגת את מדינת ישראל בתחרויות שונות ברחבי העולם, ובהן באליפויות העולם ובאליפויות אירופה. מאמן הנבחרת הוא ליאור אוליאל, ומנהל הנבחרת הוא פול שניידמן. מיקומה של ישראל בעולם הוא 26.
בשנת 2017 זכתה הנבחרת בגביע הפדרציות באליפות שנערך בסין.
טל אוחנה
טל אוחנה (נולדה ב-17 במרץ 1984) היא ראש מועצת ירוחם.
ביוגרפיה
אוחנה נולדה וגדלה בירוחם להורים ילידי מרוקו, כאחות לארבעה אחים. במהלך לימודיה היסודיים שימשה כראש מועצת התלמידים ובנעוריה כראש מועצת הנוער בירוחם. את שירותה הצבאי בצה"ל, עשתה כמפקדת צוות בבסיס חוות השומר. לאחר שירותה הצבאי למדה לתואר ראשון בסוציולוגיה ארגונית במכללת עמק יזרעאל, ולאחריו החלה לעבוד בקרן רש"י כרכזת. לאחר שחברת ההסעות של אביה נסגרה ופרנסת המשפחה נפגעה קשות, נאלצה לשוב לבית הוריה על מנת לסייע להם בפרנסתם. בהמשך למדה לתואר שני במדיניות ציבורית במרכז הבינתחומי הרצליה, עם מלגת הצטיינות. במקביל, למדה בתוכנית עמיתי "מעוז" לפיתוח מנהיגות בחברה הישראלית. במהלך לימודיה האקדמיים הייתה חברה באייסף - הקרן הבינלאומית לחינוך למצוינות חברתית ואקדמית.
בשנת 2010 נבחרה לכהן כחברת מועצת העיר ירוחם. במהלך הקדנציה שימשה סגנית ראש המועצה מיכאל ביטון, וכמחזיקת תיק החינוך המקומי.
בבחירות למועצת העיר בשנת 2018, התמודדה מטעם רשימה משותפת של סיעות הבית היהודי וכולנו על ראשות המועצה מול נילי אהרון (שהתמודדה מטעם הליכוד) ואילן אלמקייס, וניצחה בבחירות. בכך הייתה לאישה הראשונה העומדת בראשות המועצה המקומית ירוחם.
בשנת 2019 הוענק לאוחנה אות בן-גוריון על עשייה ציבורית ומנהיגו​​ת צעירה.
בינואר 2022 מינה אותה שר התקשורת יועז הנדל, לחברה במועצה לשידורי כבלים ושידורי לוויין. המינוי עבר החלטת ממשלה לאחר שוועדת גילאור אישרה את המינוי.
מוקדמות מונדיאל 1962
56 נבחרות לאומיות נרשמו למוקדמות מונדיאל 1962, והתחרו על 16 מקומות בטורניר הגמר. , המארחת, ו, האלופה המכהנת, העפילו אוטומטית, והותירו 14 מקומות ל-54 הנבחרות האחרות.
טל אוחנה
חיים אישיים
בגיל 38, לאחר שהתבשרה אוחנה על ידי רופאיה כי היא סובלת מתופעת אי-ספיקה שחלתית מוקדמת, וכי אם לא תהרה במהרה היא עלולה לאבד את פוריותה, ביצעה אוחנה טיפולי פוריות קשים, וזכתה להרות וללדת בת. באפריל 2022 נישאה אוחנה לבן זוגה, צחי חכמון, אותו הכירה במהלך ההריון. אוחנה מקיימת אורח חיים דתי.
מוקדמות מונדיאל 1962
16 המקומות במונדיאל 1962 חולקו בין האזורים היבשתיים כמפורט להלן:
בפעם השנייה ברציפות, בדומה למוקדמות מונדיאל 1958, לא העפילו נבחרות מאפריקה ומאסיה למונדיאל.
49 נבחרות שיחקו משחק אחד לכל הפחות. בסך הכל נערכו 92 משחקים, בהם הובקעו 325 שערים (ממוצע על של 3.53 שערים למשחק).
דרום אמריקה
העפילה ישירות לפלייאוף הבין יבשתי דרום אמריקה-אמריקה התיכונה/האיים הקריביים-צפון אמריקה באמצעות הגרלה. שש הנבחרות הנותרו חולקו לשלושה בתים בני 2 נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל.
בית 1
ארגנטינה העפילה.
בית 2
אורוגוואי העפילה.
בית 3
קולומביה העפילה.
צפון אמריקה, מרכז אמריקה והאיים הקריביים
טורניר המוקדמות באזורים אלה התנהל בשני סבבי משחקים:
בית 2
קוסטה ריקה והונדורס סיימו עם מספר נקודות זהה, ולפיכך נערך משחק מכריע במיקום נייטרלי.
קוסטה ריקה העפילה לסיבוב השני.
בית 3
האנטילים ההולנדיים העפילה לסיבוב השני.
סיבוב שני
מקסיקו העפילה לפלייאוף הבין-יבשתי.
אפריקה
בטורניר המוקדמות של אפריקה נערכו שני סבבים:
בית 1
הרפובליקה הערבית המאוחדת ו פרשו מאחר שפיפ"א סירבה לתת להן היתר לארגן מחדש את לוח הזמנים של משחקיהן בעקבות עונת המונסון.
בית 2
מרוקו ותוניסיה סיימו עם מאזן זהה בכל הפרמטרים, ולפיכך הוחלט לערוך משחק מכריע במיקום נייטרלי.
מרוקו העפילה לסיבוב השני לאחר הטלת מטבע.
בית 3
גאנה העפילה לסיבוב השני.
סיבוב שני
מרוקו העפילה לפלייאוף הבין-יבשתי אירופה-אפריקה.
אסיה
נערך סיבוב משחקים אחד. 3 הנבחרות שיחקו אחת נגד השנייה בשיטת בית-חוץ. הנבחרת הראשונה בבית העפילה לפלייאוף הבין-יבשתי אירופה-אסיה. ברם, פרשה מהטורניר ולפיכך נותרו שתי נבחרות.
קוריאה הדרומית העפילה לפלייאוף הבין-יבשתי אירופה-אסיה.
פלייאוף בין-יבשתי
בכל אחד מהפלייאופים שיחקו הנבחרות בשיטת בית-חוץ. המנצחת בסיכום שני המשחקים העפילה למונדיאל בצ'ילה.
אירופה-אפריקה
ספרד העפילה.
דרום אמריקה-מרכז אמריקה/האיים הקריביים/צפון אמריקה
מקסיקו העפילה.
דאוד אבן מרואן אלמקמץ
דוד (דאוד) אִבן מָרוּאן אלמֻקָמָץ אלרָאקי (בערבית: داود بن مروان المقمص; נפטר ב-937 לערך) היה פילוסוף יהודי. מקמץ לא השתייך כנראה למרכז התרבות היהודית ולא הגיע מעולם הישיבות של הגאונים, אלא למד בסביבה הנוצרית בנציבין שעל גבול סוריה-עיראק. כל כתביו, שנכתבו בערבית יהודית, מושפעים מהגות נוצרית ויש הסוברים אף שהתנצר בפועל (ושב לאחר מכן ליהדות) בעוד אחרים סוברים שרק היה מקורב לחוגים נוצרים. מבחינה רעיונית קרוב אלמקמץ לאסכולת הכלאם הקדום (מועתזילה), שהוא חלק מהתאולוגיה המוסלמית הקדומה, אך הוא גם משקף את ההשפעות הנוצריות על ההגות היהודית. בניגוד לפילוסופים יהודיים קרובים לתקופתו כרב סעדיה גאון, בחיי אבן פקודה ואחרים, לא מצטט אלמקמץ כלל מן המקרא אלא רק ממקורות יווניים וערביים, ייתכן שזו גם הסיבה לכך שיצירותיו לא זכו להתייחסותם של יהודים לאורך הדורות.
זיהוי ותולדות חיים
מוצאו של אלמקמץ הוא ככל הנראה מא-רקה, שבצפון סוריה, ממנה עבר לנציבין.
האזכור המוכר הראשון לאלמקמץ נמצא ב"כתב התנצלות" של ידעיה הפניני, בו הוא מונה חכמי ישראל שעסקו בפילוסופיה ומדעים וחיברו ספרים בנושאים אלה, ובין השאר כותב כך "ושני חכמים שלא נודע אצלנו זמנם בבירור, האחד ר' דוד הבבלי מכונה "אל מקמץ". חוקר הקראים שמחה פינסקר זיהה אותו עם הקראי דוד הבבלי מקהיר, אך נראה שזיהוי זה שגוי. יש המזהים את "ספר המקמץ", המוזכר בהקדמת הספר "חובות הלבבות", מכוון לספרו של אלמקמץ.
ב-1885 פורסמה בהוצאת חברת מקיצי נרדמים פירושו של רבי יהודה בן ברזילי הברצלוני לספר יצירה, ובה ציטוט מתורגם לעברית באופן משובש של פרקים מספרו הפילוסופי של אלמקמץ. לדבריו של ברזילי, לא ידוע לו האם אלמקמץ היה מן הגאונים, אך שמע שרב סעדיה גאון הכירו ואף שמע את שיעוריו. צבי גרץ, בספרו דברי ימי ישראל, טוען שאלמקמץ היה היהודי הראשון שהזכיר את אריסטו בפירוש.
אברהם אליהו הרכבי גילה בכתבי החכם הקראי יעקב הקירקיסאני שדוד אלמקמץ התנצר (או התקרב לנצרות מבלי להתנצר באופן פורמלי) ולמד בנציבין אצל מלומד נוצרי בשם חנא (נונוס מנציבין) ולאחר שלמד ממנו וקיבל ידע נרחב בפילוסופיה, חיבר את ספרו הגדול "עשרים פרקים" שנכתב במגמה מובהקת נגד רעיונות הנצרות.
ב-1989 ראה אור בהוצאת בריל הספר Dawud ibn Marwan al-Muqammis's 'Ishrun Maqala המהווה את המחקר המפורט ביותר על אלמקמץ והגותו, שהוא סיכום ועיבוד עבודת הדוקטורט של שרה סטרומזה, הכולל את תרגום הספר לעברית. בשנת 2022 נדפס החיבור 'עשרים פרקים' בגרסה העברית במהדורת שרה סטרומזה בהוצאת מאגנס בירושלים.
עשרים פרקים
ספרו התאולוגי הוא "עשרים פרקים" ("עשרון מקאלה"). ב-1898 גילה הרכבי בספריית סנט פטרבורג חמישה-עשר מתוך עשרים הפרקים של חיבורו הפילוסופי הגדול. נושאי הפרקים הם:
כתבים נוספים
אלמקמץ מצטט שני חיבורים נוספים פרי עטו, שלא שרדו, "כיתאב אל בודוד" ו"כיתאב פי ארד אלמקלאת עלא אלמנטק".
פרגמנט מתוך חיבור נוסף, "כיתאב אלתאווחיד" (על אחדות האל) נמצא בגניזה הקהירית ופורסם על ידי אלקן נתן אדלר ויצחק ברוידה.
משה אלפלס
רבי משה אלפלס (ה'ש' 1540 – ה'ש"ף 1620 בערך) היה דרשן מרוקאי שהסתובב ודרש בקהילות ספרדיות רבות, חיבר ספרי דרשות והגיה מספר ספרים בוונציה.
במרוקו
נולד כנראה בעיר מרקש שבמרוקו בשנת ה'ש' (1540) בערך, וכשבגר דרש שם מספר פעמים. שימש כדרשן וכמלמד בטיטואן, ובספרו מצויות מספר דרשות שאותן הקדיש כדי ללמד את תלמידיו את מלאכת הדרשנות.
באימפריה העות'מאנית
הוא נדד וביקר במספר קהילות יהודיות באימפריה העות'מאנית – רגוזה, בילוגרדו וסקופיה ודרש שם מדרשותיו. שהה כמה שנים בסלוניקי ושימש בה כדרשן וכר"מ בקהילת תלמוד תורה.
בוונציה
מספר שנים שהה בעיר ונציה שבאיטליה ודרש שם. אחת מדרשותיו הייתה בעת ייסוד הישיבה של קהילת לבנטיני. לאחר מכן שב למרוקו ושהה שם תקופה מסוימת וחזר לדרוש בטיטואן. בשנת ה'שנ"ה (1595) השלים שם את ספרו "הואיל משה". בשנת ה'שנ"ז (1597) שב לוונציה והדפיס באותה השנה את שני חיבוריו: "הואיל משה" העוסק במעלות התורה, ו"ויקהל משה" המקבץ את דרשותיו בנושאים שונים. הוא שימש שם כדרשן בקהילת לבנטיני והתוודע לחכמי העיר. בהקדמת הספר "פרשת הכסף" (בכתב יד) מסופר כי מחברו רבי יהודה אריה ממודינה התייעץ איתו בענייני הספר. עסק שם גם בהגהת ספרים ומהם: "קדש ישראל" ו"קהילת משה" (ה'שנ"ט) – ספרי פילוסופיה העוסקים בהגותם של הרמב"ם והרלב"ג מרבי ברוך בן ברוך; "מדרש שמואל" על מסכת אבות (ה'ש"ס), לרבי שמואל אוזידא; "תורת משה" על התורה, לרבי משה אלשיך (ה'ש"ס); "עולת תמיד" לרבי משה אלדבידא (ה'שס"א).
בד' בכסלו ה'שס"ה (1604) השיא את בתו ברוריה (קיארה) עם יהודה בן אליעזר מלאבידיה, ורבי יהודה אריה ממודינה, ידידו, חיבר שיר ליום נישואיהם ובו שיבח את דרשותיו של רבי משה.